
ŠAKIŲ RAJONO SAVIVALDYBĖS ADMINISTRACIJOS
LUKŠIŲ SENIŪNIJA

2019-ŲJŲ METŲ VEIKLOS PLANO ATASKAITA

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.
Šakių rajono savivaldybės misija - plėtoti ir skatinti vietos savivaldą, užtikrinti viešojo administravimo ir viešųjų paslaugų teikimo funkcijų vykdymą tenkinant rajono bendruomenės viešuosius poreikius bei interesus.

LUKŠIŲ SENIŪNIJOS MISIJA – buvo savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, kūrybingai veikta pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškumą ir valstybės deleguotų funkcijų valdymą, bendradarbiauti su esamomis kaimo bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.

LUKŠIŲ SENIŪNIJOS VIZIJA – buvo užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos resursus kaimo turizmo vystymui, pritraukti investicijas siekiant sukurti palankias sąlygas verslui.

Šakių rajono savivaldybės administracijos Lukšių seniūnija planuodama 2019 metų veiklą, vadovavosi Šakių rajono savivaldybės 2018-2024 metų strateginiu plėtros planu, išsikelė sau tikslus:
· šiuolaikiškos susiekimo sistemos plėtra, gyventojų užimtumo didinimas, 
· darnaus išteklių naudojimo skatinimas,
· socialinių paslaugų aprėpties didinimas,
· efektyvaus viešojo valdymo sistemos sukūrimas.

Šakių rajono savivaldybės administracijos Lukšių seniūnijos 2019 metų veiklos plane, iškeltiems tikslams įgyvendinti, numatė tokius uždavinius:
· modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas,
· organizuoti užimtumo didinimo programą,
· kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams,
· finansinės pagalbos rajono gyventojams teikimas ir didinimas,
· Šakių rajono socialinio būsto fondo plėtra,
· vykdyti viešojo administravimo veiklos tobulinimo programas.






STRATEGINĮ (-IUS) TIKSLĄ (-US) ĮGYVENDINANČIOS PROGRAMOS PRIEMONĖS

Šakių rajono savivaldybės administracijos Lukšių seniūnija, vykdydama savo veiklą, prisidėjo prie Šakių rajono savivaldybės 2019-2021 metų strateginio veiklos plano dalies programų įgyvendinimo:
1. Valdymo programa (kodas 07);
2. Ūkio plėtros programa (kodas 12);
3. Socialinės ir sveikatos apsaugos programa (kodas 13).

VEIKLOS APŽVALGA PAGAL LUKŠIŲ SENIŪNIJOS METINĮ VEIKLOS PLANĄ

Lukšių seniūnijos pagrindinis tikslas buvo gerinti gyvenimo kokybę seniūnijoje. Įgyvendinant Lukšių seniūnijos 2019 metų veiklos plane iškeltus tikslus, buvo vykdomos savarankiškos ir deleguotos funkcijos, seniūnijos gyventojai buvo aptarnaujami laiku ir kokybiškai, buvo suteikta reikalinga informacija, išduotos pažymos ir kiti reikalingi dokumentai, suteikta reikalinga socialinė pagalba, buvo vykdoma gyvenamosios vietos deklaravimo funkcija. Siekėme efektyviai išnaudoti visus esamus rezervus nedarbui mažinti, pritraukti investicijas, siekiant sukurti palankias sąlygas verslui. Kūrybingai kūrėme saugią ir švarią aplinką bendruomenės nariams.
Seniūnijoje 2019 m. sausio 1 d. duomenimis gyvenamąją vietą buvo deklaravę 2372 gyventojai, 2020 m. sausio 1 d. – 2308 žmonės. Seniūnija yra suskirstyta į 8 seniūnaitijas: Ežero, Siesarties, Lepšių, Plynių, Akėčių, Liepalotų, Klevinių ir Gerdžių.

DUOMENYS APIE SENIŪNIJĄ

	1.
	Seniūnijos plotas
	ha
	16161,40

	2.
	Bendras kelių ir gatvių ilgis
	km
	97,1

	3.
	Gatvių skaičius
	vnt.
	33

	4.
	Valomų šaligatvių plotas 
	m2
	9700,0

	5.
	Tvarkomų kapinių skaičius
	vnt.
	8

	6.
	Kapinių teritorijų plotas: visuomeninės kapinės, senkapiai, karių kapai
	ha
	4,83

	7.
	Seniūnijos prižiūrimų želdinių plotas
	m2
	502200

	8.
	Eksploatuojamų šviestuvų skaičius
	vnt.
	301

	9.
	Socialiai remtinų šeimų skaičius
	šeimų sk.
	159

	10.
	Vienkartinių pašalpų mokėjimas
	vnt.
	8

	11.
	Įdarbintų gyventojų užimtumo didinimo programoje 
	vnt.
	13

	12.
	Išduodamos pažymos gyventojams
	vnt.
	78

	13.
	Sudaromi notariniai veiksmai
	vnt.
	80

	14.
	Atliekų tvarkymo darbai (surenkamos šiukšlės )
	obj.
	9



LUKŠIŲ SENIŪNIJOS 2019 METŲ VEIKLOS PLANO ĮGYVENDINIMO REZULTATAI

Įgyvendinant Lukšių seniūnijos 2019 metų veiklos planą buvo siekta prisidėti prie Šakių rajono savivaldybės 2018-2024 metų strateginiame plėtros plane numatytų prioritetų įgyvendinimo:
· Tvariam ekonominiam augimui palanki aplinka;
· Veikli, atvira, saugi, sveika ir tobulėjanti visuomenė;
· Savitas, patrauklus ir ambicingas Zanavykų kraštas.

Lukšių seniūnija 2019 metais įgyvendino: 
Šakių rajono savivaldybės strateginio 2019-2021 metų veiklos plano Ūkio plėtros programos (kodas 12) tikslo „Šiuolaikiškos susisiekimo sistemos plėtra“ uždavinį ,,Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“ priemonę „Objektų priežiūros vykdymas“ įgyvendinant buvo 97,1 km lyginami ir žvyruojami seniūnijos Plynių, Plėgų, Lepšių, Kerų, Šunkarių Bliškių Kriaučiūnynės, Zypliabūdžio, Pūdymų – Germuolių, Miliškių, Tubelių-Plėgų keliai, Suvalkiečių gatvė Tubelių kaime ir Pergalės gatvė Miliškiuose, tvarkomos pakelės, planiruojami griovių šlaitai autogreideriu, šalinamas grunto perteklius nuo kelkraščių, paskleidžiant jį vietoje, užtaisytos duobės šaltu asfaltu Plynių gatveje, Plynių kaime, Mokyklos gatvėje Liepalotų kaime šalinami krūmai nuo kelio griovių šlaitų mechanizuotu būdu. Atsižvelgiant į kelių tvarkymo prioritetus buvo nugreideriuoti 67,5 km kelių, po keturis kartus, planiruoti 0,2 kilometrai kelio griovių šlaitų, pašalintas nuo 10 kilometrų kelio grunto perteklius nuo kelkraščių, paskleidžiant gruntą vietoje, sutvarkyti 76,4 kub. m kelio išdaužų, pašalinta 2000 kv.m pakelės krūmų. Turėjome šios programos kitą tikslą ,,Gyventojų užimtumo didinimas“, kurio uždavinys buvo ,,Organizuoti užimtumo didinimo programą“. Keldami šį tikslą įdarbinome 13 žmonių ieškančių darbo, kurie prisideda prie seniūnijos gyvenamosios aplinkos gerinimo. Dviems užimtumo didinimo programos darbininkams buvo pratęsti darbo sutartis ilgesniam laikotarpiui, nes trūksta darbuotojų pasiūlos, kurie gali dirbti. Todėl įdarbinome dviem žmonėmis mažiau negu planavome metų pradžioje. Dalyvaudami užimtumo didinimo programoje žmonės Zyplių dvaro parke ir Lukšių rekreacinėje teritorijoje tvarkė medžių išvartas, genėjo pakelės medžių šakas ir krūmus Plynių ir Suvalkiečių gatvėse. Buvo šienaujami žalieji plotai, prižiūrimos Lukšių seniūnijos kapinės ir senkapiai. 
Įgyvendinant tikslo ,,Darnaus išteklių naudojimo skatinimas“ uždavinio ,,Kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams“ priemonę „Aplinkotvarkos darbų vykdymas seniūnijoje“ buvo atlikti aplinkos tvarkymo darbai seniūnijoje. Buvo pasodinti spygliuočiai medžiai Siesarties ir Draugystės gatvėse, Lukšių kapinių teritorijoje, prie Lukšių ambulatorijos, esančiame parke. Buvo remontuojamas pėsčiųjų takas pro kultūros namus, tvarkomi parkai ir skverai, pjaunama veja, sodinamos gėlės, prižiūrimi gėlynai, renkamos šiukšlės, puoselėjamas kraštovaizdis. Iš Lukšių kapinių buvo išvežti nupjauti medžiai, sutvarkytos šakos, kapinių takai užpilti skalda, restauruoti pagrindiniai vartai, rūšiuotos kapinių atliekos, išmontuota sena kapinių tvora. Aplinkos priežiūrai ir tvarkymui seniūnijoje buvo pasitelkti 8 nuolatiniai darbuotojai bei prižiūrima teritorija siekė daugiai nei 50 hektarų. Seniūnijoje buvo apšviečiamos 25 gatvės. Lukšių kultūros namuose projektinėmis lėšomis planuotos įrengti rūsių patalpos, skirtos aktyviam laisvalaikiui praleisti, neįrengtos, kadangi nebuvo pradėtas įgyvendinti projektas. Laukiamo projekto darbai užtruko, koreguojant dokumentinę projekto dalį. Lukšių kultūros namuose nudažytos salės ir scenos grindys. Liepalotų kaime gegužės mėnesį įrengta lauko renginių scena, buvo tvarkomas Pavasarininkų stogastulpis Lukšių miestelyje. Rugpjūčio mėnesį buvo nudažytas seniūnijos administracinis pastatas, ūkinis pastatas, perdažyta autobusų stotelė. Zyplių dvaro parke perdažytas tiltelis, atnaujintas pėsčiųjų tiltelis per Siesarties upelį, pakeistos tiltelio lentos. ,,Siesarties vingio“ parke perdažyto skulptūros. Lukšių kultūros namuose tvarkyta elektros instaliacija ir apšvietimas. Sportinių žaidimų aikštelese Plyniuose, Liepalotuose ir Lepšiuose pastatyti krepšinio stovai. Įrengtas gatvių apšvietimą Liepalotų kaime Mokyklos gatvėje ir Plynių kaimo Plynių gatvėje. Gatvėms apšviesti buvo įrengta 40 naujų ledinių šviestuvų. 
Šakių rajono savivaldybės 2019-2021 metų strateginio veiklos plano ,,Socialinės ir sveikatos apsaugos programa“ (kodas 13) tikslo ,,Socialinių paslaugų aprėpties didinimas“ ir uždavinio „Finansinės pagalbos rajono gyventojams teikimas ir didinimas“ įgyvendinant priemonę „Darbo su socialiai remtinomis šeimomis organizavimas“ buvo apmokyti darbuotojai, siekiant darbuotojams taikyti žinias savo darbe, dirbant su socialiai remtinais, socialinę atskirtį, socialinių problemų turinčiais žmonėmis bei gaunančius priklausančias išmokas. Buvo lankomi vieniši seneliai ir kiti socialiai remtini žmonės, kuriems reikalinga materialinė ar moralinė parama ir pagalba. Lukšių seniūnijoje yra apie 159 socialiai remtinas šeimas, kurioms buvo mokamos socialinės pašalpos, suteikiama parama maisto produktais, skiriamas nemokamas maitinimas ir parama mokiniams. Vienkartinę paramą gavo 8 šeimos, pagal atsiradusį poreikį, dėl ligos ar kitos nelaimės. Taip pat seniūnijoje buvo priimami ir aptarnaujami žmonės, kurie norėjo pateikti prašymus dėl socialinės finansinės, materialinės paramos, kompensacinės technikos įsigijimo, kuriems buvo reikalingos konsultacijos dėl ligonių slaugos ar priežiūros bei kitais socialiniais klausimais. Lukšių seniūnijoje buvo vykdomas bendradarbiavimas su Lukšių bendruomenės centru ir tęstinis Lukšių vaikų dienos centro projektas. Vaikų dienos centrą lankė 20 vaikų iš šeimų turinčių sunkumų. Projektas finansuojamas valstybės ir Socialinės apsaugos ir darbo ministerijos lėšomis. Lukšių seniūnijoje buvo atliekama visuomenei naudinga veikla, kurią atliko 31 asmuo. Pagal prioritetus ir turimas lėšas buvo remontuojami socialiniai būstai įgyvendinant tikslo ,,Socialinių paslaugų aprėpties didinimas“ uždavinio ,,Šakių rajono socialinio būsto fondo plėtra“ priemonę“ Socialinio būsto remontas seniūnijoje“.
Šakių rajono savivaldybės 2019-2021 metų strateginio veiklos plano ,,Valdymo programa“ (kodas 07) tikslo ,,Efektyvaus viešojo valdymo sistemos sukūrimas“, uždavinio ,,Vykdyti viešojo administravimo veiklos tobulinimo programas“ įgyvendinant priemonę „Administracinės naštos mažinimo priemonės“ vykdėme pagrindines seniūnijos veiklos funkcijas ir naudojome administracinės naštos mažinimo priemones. Išdavėme apie 78 įvairias pažymas juridiniams faktams patvirtinti, buvo priimti įvairūs sprendimai, pateikti atsakymai, susirašinėjant su kitomis institucijomis, buvo išsiųsti 96 raštai, užregistruoti 123 gauti raštai, buvo išduoti 33 leidimai laidoti, 9 leidimai - saugotinų medžių ir krūmų kirtimui, persodinimui ar kitokiam pašalinimui, genėjimo darbams. Nuolat buvo vykdomos gyvenamosios vietos deklaravimo funkcijos: faktinę gyvenamąją vietą pavirtinančių pažymų išdavimas, priimami prašymai dėl gyvenamosios vietos adreso keitimo, tikslinimo, naikinimo, atitinkamų sprendimų priėmimas, gyvenamosios vietos neturinčių asmenų apskaita. Vykdant deklaravimo funkciją buvo atlikti 237 veiksmai. Taip pat seniūnijoje buvo atlikta 80 notarinių veiksmų – surašyti ir patvirtinti testamentai, tvirtinti parašo tikrumai, liudyti kopijos tikrumai ir kitą.
Įgyvendinant šio plano tikslų uždavinius buvo stengiamasi užtikrinti priskirtos teritorijos visuomenės viešųjų poreikių ir interesų tenkinimą ir seniūnijos funkcijų vykdymą. Seniūnija laiku planavo ir efektyviai naudojo finansinius, žmogiškuosius bei materialinius išteklius, apibendrino statistinius praeitų metų veiklos duomenis ir pateikė juos ataskaitoje seniūnijos gyventojams ir administracijos direktoriui.
Seniūnijos kitos 2019 metais vykdytos funkcijos:
· neviršydama savo įgaliojimų, seniūnijos teritorijoje organizavo ir kontroliavo savivaldybės institucijų sprendimų įgyvendinimą arba pati juos įgyvendino;
· prireikus įvertino atskirų šeimų (asmenų) gyvenimo sąlygas bei poreikius ir pateikė savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvavo organizuojant civilinę saugą;
· dalyvavo rengiant ir įgyvendinant gyventojų užimtumo programas seniūnijos aptarnaujamoje teritorijoje;
· nustatyta tvarka dalyvavo rengiant gyventojų apklausas;
· padėjo organizuoti rinkimus;
· dalyvavo kuriant ir įgyvendinant informacinės visuomenės plėtros programas;
· organizavo viešuosius ir visuomenei naudingus darbus;
· organizavo ir (arba) kontroliavo savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizavo socialinės paramos teikimą ir pašalpų mokėjimą;
· tvarkė priskirtus registrus ir nustatyta tvarka teikė duomenis;
· tvarkė gyvenamosios vietos deklaravimo duomenų ir gyvenamosios vietos neturinčių asmenų apskaitą;
· išdavė laidojimo leidimus;
· atliko notarinius veiksmus;
· išdavė pažymas.




Seniūnas                                                                                                         Vidas Cikana
